Владо Любенов
Кварталът

chitanka.info

От изкопи с влажна и черна уста

се зъби ръждясал метал.

Небето е люспеста сива пета

над този забутан квартал.

Край жилищни блокове с мръсни стени —

къщурки от синя печал.

И две дългокоси и грозни жени

подскачат из рядката кал.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.